ประกาศสํานักงานคณะกรรมการอาหารและยาเรื่อง การแสดงฉลากของผลิตภัณฑ์ฆ่าเชื้อโรค ทําความสะอาดพื้นฝาผนัง เครื่องสุขภัณฑ์ และวัสดุอื่นๆ ที่ประกอบด้วยสารกลุ่มALCOHOLS หรือ ALCOHOLS ผสมกับ PHENOLหรืออนุพันธ์ของ PHENOL หรือ SURFACTANTS------------------------------ อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงานคณะกรรมการอาหารและยา มีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครอง ในประเทศซึ่งประกอบด้วยสารในกลุ่ม ALCOHOLS หรือ ALCOHOLS ผสมกับ PHENOL หรืออนุพันธ์ของ PHENOL หรือ SURFACTANTS ในผลิตภัณฑ์ที่ใช้ เพื่อประโยชน์ในการฆ่าเชื้อโรค ทําความสะอาดพื้น ฝาผนัง เครื่องสุขภัณฑ์ และวัสดุอื่นๆ ต้องปฏิบัติตาม ข้อ 3 ข้อ 4 และข้อ 2 ของประกาศกระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงานคณะกรรมการอาหารและยา มีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้ 1.1 ประโยชน์ ใช้ฆ่าเชื้อโรคและทําความสะอาดพื้น ฝาผนังเครื่องสุขภัณฑ์ และวัสดุอื่นๆ หรือใช้ฆ่าเชื้อและดับกลิ่นในที่อับชื้น (แจ้งตามวัตถุ ประสงค์ของผลิตภัณฑ์) 1.2 วิธีใช้ 1.2.1 รูปแบบฉีดพ่นสําหรับการฆ่าเชื้อโรค และทําความ สะอาดบนพื้นผิวต่างๆ ฉีดบนพื้นผิวที่ต้องการจนขึ้น โดยฉีดให้ห่างจากพื้นผิวนั้น ประมาณ ...... และควรทิ้งไว้นาน......... จึงจะสามารถใช้งานบริเวณพื้นผิวนั้นได้ 1.2.2 รูปแบบฉีดพ่นสําหรับการฆ่าเชื้อโรคทําความสะอาดและดับกลิ่น (1) ก่อนใช้ให้คนและสัตว์เลี้ยงออกจากห้องนั้นก่อนให้ผู้ฉีดสวมถุงมือและหน้ากาก หรือใช้ผ้าปิดปากและจมูก แล้วฉีดวัตถุอันตราย/ชื่อ ผลิตภัณฑ์ไปยังกลางห้องนานประมาณ......... (2) หลังจากฉีดพ่นแล้ว ควรทิ้งไว้นาน...........จึงให้คนและสัตว์เลี้ยงเข้ามาในบริเวณดังกล่าว 1.2.3 รูปแบบอื่น แจ้งตามวิธีใช้จริงของผลิตภัณฑ์ 1.3 วิธีเก็บรักษา เก็บในที่มิดชิด ห่างจากเด็ก อาหาร สัตว์เลี้ยง เปลวไฟและความร้อน 1.4 คําเตือน (1) ห้ามรับประทาน (2) ระวังอย่าให้เข้าตา ถูกผิวหนัง หรือสูดดม (3) ขณะใช้ควรสวมถุงมือยาง และภายหลังการใช้หรือหยิบจับ ควรล้างถุงมือยาง มือและบริเวณร่างกายที่สัมผัสด้วยน้ําและสบู่ทุกครั้ง (4) ห้ามฉีดพ่นวัตถุอันตราย ชื่อผลิตภัณฑ์ในขณะที่ประกอบ อาหารหรือมีอาหารวางอยู่ (รูปแบบฉีดพ่น) (5) ห้ามฉีดพ่นใช้วัตถุอันตราย ชื่อผลิตภัณฑ์บริเวณที่มี เปลวไฟ เนื่องจากผลิตภัณฑ์นี้ติดไฟง่าย (6) ห้ามใช้วัตถุอันตราย/ชื่อผลิตภัณฑ์บนพื้นผิวที่เป็นไม้เคลือบเงาหรืออะคริลิกพลาสติก (7) ห้ามทิ้งภาชนะบรรจุหรือวัตถุอันตราย/ชื่อผลิตภัณฑ์ ลงในแม่น้ํา คู คลอง และแหล่งน้ําสาธารณะ ควรทิ้งในที่เหมาะสม และห้ามเผาไฟ จะเกิดอันตราย (รูปแบบฉีดพ่น) 1.5 วิธีแก้พิษเบื้องต้น (1) หากถูกผิวหนังให้ล้างออกด้วยน้ําจํานวนมากๆ ถ้า แล้วล้างร่างกายด้วยน้ําและสบู่ทุกครั้ง เปื้อนเสื้อผ้าให้รีบถอดออก (2) หากได้รับพิษจากการสูดดมให้รีบนําผู้ป่วยออกไปยังบริเวณที่มีอากาศถ่ายเทสะดวก (3) หากเข้าตาให้รีบล้างด้วยน้ําสะอาดจนอาการระคายเคือง ทุเลา หากไม่ทุเลาให้ไปพบแพทย์ (4) หากกลืนกินวัตถุอันตราย ชื่อผลิตภัณฑ์ ห้ามทําให้ อาเจียน ให้ดื่มนมปริมาณมากๆ แล้วรีบนําผู้ป่วยส่งแพทย์ทันที พร้อมภาชนะบรรจุ ฉลาก หรือใบแทรกของวัตถุอันตราย/ชื่อผลิตภัณฑ์ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไปนอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงานคณะกรรมการอาหาร และยามีอํานาจหน้าที่รับผิดชอบ พ.ศ. 2538ผู้มีอํานาจลงนาม - ประกาศ ณ วันที่ 14 กรกฎาคม พ.ศ. 2550 ภักดี โพธิศิริเลขาธิการคณะกรรมการอาหารและยา